Die manlike geslagklier wat die saad voortbring. Veral die van 'n ram, bul of lam word graag geëet. Ook bekend as die testis, testikel of teelbal.
'n Soort voedsel wat verkry word uit die die murg van sekere palmsoorte, veral die sagopalm. Dit word ook van aartappels verkry.
’n Struik, Parinari capense, met ’n donkerbruin, sterk ruikende, soet vrug met grys spikkels. Dit word in dele noord van die Vaalrivier in Suid-Afrika aangetref.
’n Toestel met ’n nou middel met sand wat loop van bo na onder in ’n spesifieke getal minute. Dit word gebruik om die gaarheid van eiers te bepaal. Ook genoem eierkoker.
Wanneer jy voedsel verbruin met vet of olie in 'n pan. Wanneer die voedsel ter sprake dik is, soos byvoorbeeld met hoender, dan moet die pan na die verbruining bedek word. Wanneer die pan of pot bedek is word dit van tyd tot tyd wild geskud om te verseker dat alles eweredig aan alle kante kook. Die vloeistof wat oorbly na die kookproses word gewoonlik gebruik as 'n sous. Die woord beteken 'spring' en verwys na die manier wat die kos beweeg as jy die pan skud. 'n Afrikaanse woord wat vir die proses gebruik word is opskud.
Dit is 'n wurmagtige seedier. Dit word in die Ooste as 'n lekkerny beskou. Dit staan ook bekend as 'n holoturium.
’n Soorte wildsbokkie, Rhaficerus sharpei, wat in die Noordelike Provinsie van Suid-Afrika en Swaziland tot Malawi voorkom.
'n Mengeldrankie ontwerp deur 'n kroegman met die naam van Ngiam Tong Boon in 1915 by die Raffles Hotel in Singapoer.
'n Algemene naam vir vrugte van die geslag Citrus met sagte huisies en 'n dik skil. Dit word aangetref aan bome wat immergroen is.
'n Wit of donker gefortifiseerde wyn met 'n neutgeur. Die naam is afgelei van die plek van oorsprong, Jerez in Spanje.
'n Gereg gemaak van groente. Dit is ook die naam vir 'n plant, Lactuca sativa, ook bekend as blaarslaai.
Die kop van 'n skaap of bees. Dit word so genoem as gevolg van die "glimlag" wat ontstaan wanneer die lippe opkrul as die kop gebraai word. Onder suidelike Afrika se inheemse bevolking is dit tradisioneel net deur mans geëet. Dit word gewoonlik saam met pap geëet.Smiley resep ->
'n Byna gladde, getande seevis, Thyrsites atun, blouswart met klein skubbetjies, tot 102 cm lank, wat aan die Suid-Afrikaanse kus op gesette tye in skole voorkom en as eetvis veral gesout verkoop word. Die naam word ook gebruik vir 'n vraatsugtige Europese soetwatervis, Esox lucius. Die Hollanders het ons snoek vernoem na laasgenoemde.
’n Eetbare plant met ’n blomkoolsmaak wat in die Hardeveld voorkom. Dit kan rou geëet of gebraai word. Ook genoem kannie, jakkalskos of kanika.
Gevriesde water wat sagter is en 'n meer korrelrige tekstuur het as roomys. Die basiese bestandele is water, vrugtesap of vrugtepuree, wyn, spiritus, likeur of 'n aftreksel van tee of kruisement. Die woord is afkomstig van die Turkse woord chorbet en die Arabiese woord sjarbat, wat beteken "om te drink". Die dis is van Arabiese afkoms. Sneeu is oorspronklik gebruik om die gereg te maak. Dit was die eerste gevriesde nagereg, roomys het eers in die 18de eeu verskyn. Dit word bedien as nagereg of tussen gange in 'n maal. Sorbets met 'n alkoholiese basis word bedien tussen hoofgeregte.
'n Gereg berei met witsous, eiergeel en styfgeklopte eierwit, gebak met 'n smaakmiddel soos kaas. Die gereg rys met die ontwikkeling van stoom daarin. Dit moet vinnig gebak en vinnig bedien word, anders slaan dit neer. Dit kan ook as werkwoord gebruik word om te verwys na die proses van die gereg in 'n oond te bak.
’n Wit harde stof, NaCl, wat gebruik word om 'n spesifieke smaak aan kos te gee of om dit teen bederf te bewaar.
Die eetbare peulgroente, Cicer arietinum, is van die oudste groente wat deur die mens verbou word. Die ertjie bevat baie proteïene. In Afrikaans is dit ook bekend as die keker, kekerertjie, dwergertjie, Indiese ertjie en garbanzo.
’n Groente met ’n subtiele smaak en hoë voedingswaarde. Jong spinasie kan in slaai gebruik word en hoef nie gaargemaak word nie.
’n Baie sagte, ligte lekker, gewoonlik wit of ligpienk, wat sponserig is wanneer jy dit kou. Dit word van suiker en eierwit gemaak. Dit is beter bekend as ’n malvalekker.
Die omsetting in die liggaam van voedsel tot stowwe wat deur die bloed opgeneem kan word. Daar word ook hierna verwys as digestie.
'n Druifsoort waarvan wyn gemaak word. Oorspronklik verbou in die Loire-vallei in Frankryk. Dit is beter bekend as chenin blanc.
'n Donkerkleurige seevis wat tot 1,2 meter lank word en veral aan die Suid-Afrikaanse Weskus gevang word.
Die woord kan beteken die kombuistoestel met 'n oond, vir kook en verwarming. Dit verwys ook na die kookproses waar voedsel met 'n bietjie vloeistof langsaam in 'n geslote pot gaargemaak word.
Dit het fyner korrels as suiker en los vinniger op. Dit room makliker en verleen 'n ligter tekstuur aan gebak.
Sult is 'n koue, jellieagtige gereg wat gemaak word van die afkooksel van die kop en pote van diere. Dit staan ook bekend as hoofkaas.
’n Baksteenrooi bessie uit die Midde-Ooste en Italië wat gedroog en fyngemaal word. Dit word gebruik as spesery.
'n Geurige hengelvis met 'n kenmerkende groot kop. Die vis het ferm wit vleis. Die vleis word growwer namate die vis ouer word. Die vis het verskeie name alhoewel daar net twee soorte in Suid-Afrika voorkom. Die name sluit in mosselkraker, poenskop, bloubiskop, witbek en witbiskop.
Ek merk op dat 'n persoon appelkose eers vir 5 ure moet swawel voordat jy dit droog. Ek weet egter nie hoe swawel 'n mens 'n appelkoos nie. Kan enige iemand my asb uithelp?